Diari Oficial de la Generalitat Valenciana


Sumari del DOGV 5635, del 08-11-2007 (2007/13775)

RESOLUCIÓ de 2 de novembre de 2007, del sotssecretari de la Conselleria d'Economia, Hisenda i Ocupació, per la qual es publica la versió bilingüe del model del llibre de subcontractació de què haurà de disposar cada contractista amb caràcter obligatori en l'àmbit territorial de la Comunitat Valenciana, en virtut del que disposa la Llei 32/2006, de 18 d'octubre, reguladora de la subcontractació en el sector de la construcció.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5635

Data del DOGV
:   08-11-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/13790


Data del document
:   02-11-2007

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * subcontractació
    * document oficial
    * llengua regional

RESOLUCIÓ de 2 de novembre de 2007, del sotssecretari de la Conselleria d'Economia, Hisenda i Ocupació, per la qual es publica la versió bilingüe del model del llibre de subcontractació de què haurà de disposar cada contractista amb caràcter obligatori en l'àmbit territorial de la Comunitat Valenciana, en virtut del que disposa la Llei 32/2006, de 18 d'octubre, reguladora de la subcontractació en el sector de la construcció. [2007/13723]
La Llei 32/2006, de 18 d'octubre, reguladora de la subcontractació en el sector de la construcció (BOE núm. 250 de 19 d'octubre) determina que, en tota obra de construcció inclosa en l'àmbit de l'aplicació de la llei, cada cada contractista haurà de disposar d'un llibre de subcontractació, que ha de ser habilitat per l'autoritat laboral. El Reial Decret 1109/2007, de 24 d'agost, (BOE núm. 204 de 25 d'agost), que desplega la Llei 32/2006 mencionada, regula tot allò que fa referència al llibre de subcontractació en el capítol IV, i establix el model de llibre.
La disposició addicional tercera del Reial Decret 1109/2007 mencionat, determina l'exigibilitat del llibre de subcontractació mencionat a partir dels tres mesos següents a la seua entrada en vigor, és a dir el 26 de novembre de 2007.
La disposició addicional tercera del reial decret mencionat, establix que en aquelles comunitats autònomes amb dues llengües oficials, el llibre de subcontractació podrà editar-se en versió bilingüe.
La Llei 4/1983, de 23 de novembre, d'Ús i Ensenyament del Valencià (DOGV núm. 133, d'1 de desembre), disposa en l'article 30.4 que els impresos, formularis i models oficials que hagen d'utilitzar els poders públics de la Comunitat Valenciana, s'hauran de redactar en forma bilingüe.
Per tot això, resolc
Primer
Ordenar la publicació en el Diari Oficial de la Comunitat Valenciana, del model oficial bilingüe del llibre de subcontractació, que figura com annex a esta resolució, del qual hauran de disposar els contractistes en cada obra de construcció que s'execute en el territori de la Comunitat Valenciana, inclosa en l'àmbit d'aplicació de la Llei 32/2006, de 18 d'octubre, reguladora de la subcontractació en el sector de la construcció.
Segon
El model bilingüe referit de llibre de subcontractació té caràcter obligatori en l'àmbit territorial de Comunitat Valenciana.
DISPOSICIÓ TRANSITÒRIA
Fins al dia 1 de gener de 2008, s'admetrà la presentació d'aquells llibres de subcontractació en castellà que s'ajusten al model que figura com annex III del Reial Decret 1109/2007, de 24 d'agost, pel qual es desplega la Llei 32/2006, de 18 d'octubre, reguladora de la subcontractació en el sector de la construcció.
DISPOSICIÓ FINAL
La present resolució produirà efectes a partir de la data de la publicació.
València, 2 de novembre de 2007.- El sotssecretari de la conselleria d'Economia, Hisenda i Ocupació: José Miguel Escrig Navarro.